10. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 124729 κλπ. της 13/13 Ιαν. 1951 Περί δικαιωμάτων Συμβ/φων επί Συμβολαίων Οικοδομικών Συν/σμών. Έχοντες υπ’ όψει το άρθρ. 3 του Α.Ν. υπ’ αριθ. 304/1945 «περί δικαιωμάτων των Συμβολαιογράφων» αποφασίζομεν: Τα κατά τας κειμένας διατάξεις δικαιώματα των Συμβολαιογράφων υπολογίζονται εις το 1/5 επί συμβάσεων, δι ων οικοδομικοί συνεταιρισμοί παραχωρούσιν εις τα μέλη αυτών οικόπεδα ή οικοδομάς, αγορασθέντα παρ’ αυτών κατ’ εντολήν και δια λογαριασμόν ενός εκάστου των μελών αυτών, υπέρ ων και συνεβλήθησαν και δια την αρχικήν αγοράν των οποίων κατεβλήθησαν εις τους συντάξαντας τα σχετικά συμβόλαια συμβολαιογράφους τα κατά τας κειμένας διατάξεις δικαιώματα αυτών. Η ισχύς της παρούσης άρχεται από της δημοσιεύσεως αυτής εις την Εφημερίδα της Κυβερνήσεως. Βλ. και άρθρ. 19 παρ. 3 Ν. 1587/1950, τ. 27 σελ. 53(α), ως ετροποποιήθη. 6.Ε.γ.7-10 Συμβολαιογραφικά Δικαιώματα

[Source: greek_legal_code_raptarchis | Tokens: 826]